Brollador

Un brollador ye una surchencia karstica por a on sale augua con aire en meses de pluvias intensas y que resulta de fenomenos de tipo trop-plein, extrusions karsticas u mesmo en baixar las presions atmosfericas. La dirección de salida de l'augua puede estar vertical u horizontal.

 Brolladors en los Puertos de Beceit 
300px|thumb|dreita|Esquema de pozo artesiano que representa una situación pareixida a bel brollador de la versant oriental de los Puertos de Beceit.
Los brolladors son bien documentaus en los Puertos de Beceit y se manifiestan cuan una plevia intensa fa puyar la presión d'un acuifero, alora diz en catalán local que s'han eixit els bufadors Antonio Querol Gómez: Processos i canvis al territori del delta de l'Ebre. Cossetània Edicions, 2004, p. 43. Se troban por un regular en lo cabaixo de las montanyas u en lo fondón de los barrancos y s'activan ascape pero por poco tiempo, permaneixendo sin fluxo d'augua la mes gran part de l'anyo. Jesús Amela Agost: Surgencias temporales en la provincia de Castellón. Revista digital Gota a gota, nº 08, Grupo de Espeleología de Villacarrillo, G.E.V, 2015. p 66. Son celebres los brolladors de Lloret en lo barranco homonimo de lo termin municipal de Roquetes (Tarragona), Vicent Pellicer Ollés: El Massis del Port. Cossetània Edicions, 2007 - pp 31-35. que forachita aire a cierta presión con un soniu caracteristico por lo confinamiento.

Si lo livel freatico de l'acuifero confinau ye prou alto puede salir augua por un brollador sin que pleva en dos situacions meteorolochicas diferents:
Cuan bufa vernera pueden brotar estas fuents dende acuiferos confinaus baixo las archilas pliocenas. Bi ha un efecto de la presión barometrica sobre estos acuiferos que puyan a traviés de los suyos cabos y de foratos y pozos que puedan trobar. Vicent Pellicer Ollés: Las fuentes de "El Port". Cossetània Edicions, 2001. p. 18.
Cuan bufa cierzo por la sierra de Caro pueden activar-sen los brolladors cuan la fuerza d'este viento creya un efecto aspersor por fer baixar la presión atmosferica. 

 Referencias 

 Bibliografía 
 Antonio Querol Gómez: Processos i canvis al territori del delta de l'Ebre. Cossetània Edicions, 2004.
 Jesús Amela Agost: Surgencias temporales en la provincia de Castellón. Revista digital Gota a gota, nº 08, Grupo de Espeleología de Villacarrillo, G.E.V, 2015.
 Vicent Pellicer Ollés: Las fuentes de "El Port". Cossetània Edicions, 2001.

 Vinclos externos 
 Brolladors de Lloret con lo suyo soniu caracteristico.

Categoría:Hidrocheolochía
Categoría:Karst